Tuladha kang paling cetha ya iku "Mimosa pudica" utawa kang luwih ditepungi minangka putri malu. Kanthi didemèk, digoyang, dipanasi, digawé atis kanthi rikat, utawa diwènèhi rangsangan listrik, godhong anakan lan godhong bakal mingkup bebarengan kanthi rikat. Yèn mung siji godhong anakan kang dirangsang, rangsangan mau diterusaké ing kabèh tuwuhan, saéngga godhong anakan liyané mèlu mingkup. Anané pamingkupan amarga banyu diangkud menjaba saka sèl motorik ing pulvinus, kadadéan kang gegayutan karo metuné kation K+ (Kalium).